Marokkaanse gevlekte hoender
JY LEES NOU Marokkaanse gevlekte hoender
1 uur 30 minute Gaarmaaktyd
1 groot, heel hoender
2 x 400 g blikke kekerertjies
125 g vars kersietamaties
Voorverhit die oond. Meng die olyfolie, koljander, komyn, kaneel en knoffel. Gebruik ’n kombuisskêr en knip die rugbeen van die hoender los. Jy gaan dit nie gebruik nie; vries dit en gebruik later vir hoenderaftreksel.
Draai die hoender om en druk dit met jou handpalm plat om dit oop te vlek. Dreineer die kekerertjies en spoel af onder koue lopende water. Keer die kekerertjies uit in ’n oondbak en giet die aftreksel oor. Plaas die gevlekte hoender bo-op en geur met sout en swartpeper; vryf die hoender met die spesery-olie in. Bedek die bak met foelie en rooster vir sowat 1 uur in die oond.
Verwyder die foelie, strooi die kersietamaties oor en oondrooster vir nog sowat 30 minute of tot die hoender goudbruin en gaar is. Sit voor met hoemoes.
Maak ’n dag vooraf vir die beste geur.
Dreineer 2 x 400 g-blikke kekerertjies en verwerk dit saam met 60 ml tahini, 4 gekneusde knoffelhuisies, die sap van een suurlemoen, 60 ml olyfolie, 2,5 ml fyn komyn, 2,5 ml rooipeper, 2,5 ml paprika en sout na smaak in ’n voedselverwerker (of met ’n staafmenger) tot ’n romerige tekstuur. Proe en geur met ekstra suurlemoensap, sout en speserye indien nodig. Drup ’n bietjie ekstra olyfolie oor voordat dit voorgesit word en sprinkel paprika oor as garnering.
Meer oor: november 2017| hoender| marokkaans
Hoenderslaai met gedroogde bosbessies
Lamsbredie met dadels, tamaties en kekerertjies
Janurie 2019 Jongste Uitgawe